## АМАНДМАН

**Во членот 28 од ставот (3)** , реченицата „ *„По исклучок, општината, општините во градот Скопје, односно градот Скопје може да применат и други пропишани методи за контрола на популацијата на кучињата скитници.“* **се брише.**

**Објаснување:** Во предлог законот последната реченица од ст.3 на чл. 28 која гласи: „*По исклучок, општината, општините во градот Скопје, односно градот Скопје може да применат и други пропишани методи за контрола на популацијата на кучињата скитници*.“ е нејасна и противречна на законскиот текст, бидејки во целиот закон освен методот залови, стерилизирај, врати, не е предвиден друг метод за контрола на популацијата на бездомни животни, па е нејасно на кој друг метод упатува предлагачот. Воедно методата „залови-стерилизира-вакцинирај-врати е сеопфатна постапка која исклучува друг вид постапки – поточно примена на други методи ја нарушуваат нејзината суштина, компактност и ефект.

**Доколку законот не исклучи друг вид постапки, дозволува отворена можност за произволност, како и повторна примена на еутаназија на здрави и неагресивни единки, особено на оние кои нема да се вдомат**.

**1.ЕТИЧКА ПРИЧИНИ ДА СЕ ИСКЛУЧИ СЕКОЈА МОЖНОСТ ЗА ВОВЕДУВАЊЕ ЕУТАНАЗИЈА КАКО МЕТОДА**

Примената на еутаназија како можност/механизам за надминување на проблемот со прекубројноста на бездомните кучиња во Република Македонија се покажа како пракса која не вродува со решение, и е едногласно осудена од македонската и светска јавност, како и претставниците на Европскиот Парламент, интернационалните лица и организации за заштита на животни (пр. Брижит Бардо; ПЕТА, ОИПА интернешнал и др)

**2. НЕФИКАСНОСТ НА ЗАКОНСКАТА ОДРЕДБА ДОКОЛКУ ОСТАВА ПРОСТОР ЗА ЕУТАНАЗИЈА; ЕКОНОМСКИ ЗАГУБИ И НЕАДЕКВАТНА ЗАШТИТА НА ЗДРАВЈЕТО И БЕЗБЕДНОСТА НА ГРАЃАНИТЕ**

Еутаназијата и покрај тоа што е во спротивност со Европската конвенција за заштита на животните е негативна во поглед на **етичкиот**, **едукативниот** и **економскиот аспект**, **не го решава проблемот со бездомите кучиња** и најважно **не ја гарантира здравствената заштита** **и заштитата на безбедноста** на граѓаните и на животните –т.е. ги изложува граѓаните на ризик. Пример за тоа се Романија и Кипар и се уште нерешениот проблем со бездомните животни што го имаат. Од друга страна Република Италија внесувајќи ја забраната за еутаназија на бездомни животни уште во 1991 година, претставува исклучително успешен модел на законска уреденост во однос на оваа проблематика , благодарение на што проблемот со бездомните животни е надминат во целост.[[1]](#footnote-2)

**За да се изврши проценка на карактеристиките на методата Залови-стерилизирај-вакцинирај врати како единствена успешна, економски исплатлива ја компарираме со останати методи во овој табеларен приказ**

|  |  |  |
| --- | --- | --- |
| **Залови/стерилизирај/вакцинирај/ врати** | **Залови/стерилизирај/смести во прифатилиште** | **Залови.стерилизирај/сместиво прифатилиште/еутаназирај по одреден временски период** |
| **Проценка на ефикасност, економска исплатливост, здравствена заштита на населението и етичка исправност на методата** | | |
| 1. Трошоците се еднократни и разумни.  2. Нема непотребни трошоци за долготрајно стационирање на животните во прифатилиштата.  3.Стерилизираните-кастрираните кучиња повеќе не се размножуваат.  4. Вратени на локацијата од која се заловени ја чуваат локацијата од миграција на други единки со што се превенираат болести и зарази.  5. Хормоналниот статус им е урамнотежен и кучињата не се агресивни.  5.Случаите на каснувања опаѓаат за 95%.  6. Нема глутници кои се резултат на женки во циклус.  7. Кучето е вакцинирано, прочистено од внатрешни и надворешни паразити и здраво.  8. Обележано е и познато му е на населението и има поголеми шанси да се вдоми.  9. Се воспоставува контрола на теренот при што се исклучува можноста за појава на беснило.  10. Со примена на системска стерилизација/кастрација, проблемот се решава ефикасно, хумано и трајно. | 1. Исклучително големи трошоци за ЕЛС.  (секојдневна грижа за животните и вет. третман; храна; персонал; режиски трошоци)  2.Исклучително високи ризици од зарази во прифатилишта (болести заеднички за луѓето и животните.  3. На секоја испразнета локација од каде се отстранило едно, повторно доаѓа ново куче.  4. При миграциите се зголемува ризикот од болести и имаме здравствено неконтролирана ситуација.  5. Куче на непозната територија е раздразливо, недоверливо, се брани. 6. Женките со кученца се заштитнички настроени кон своите младенчиња и се поагресивни (опасност од напади)  7. При потреба од репродукција кучињата со сопственик бегаат од дома   1. 8. Несаканите легла на кучињата со сопственик повторно завршуваат на улица 2. 9. Не може да се контролираат ни наталитетот ни здравствениот статус кај кучињата, повторно се вртиме во круг при што се доаѓа до огромни финансискизагуби! | 1. *Бројот само привидно се намалува, но...* 2. 1. Животните кои не се усмртени набргу ќе ја надоместат бројноста – имаат повеќе храна, поголема репродуктивна моќ, се зголемува можноста за природно преживување. 3. 2. Се создава вештачки дисбаланс, можност за брзо зголемување на бројноста – доаѓаат нови помлади единки, со поголема репродуктивна способност. (Отстранувањето на постарите животни остава храна и простор за двапати поголем број млади животни). 4. 3. На секоја испразнета локација повторно доаѓа ново куче. 5. 4. При миграциите се зголемува ризикот од болести. 6. 5. Куче на непозната територија е раздразливо, недоверливо, се брани. 7. 6. Женките со кученца се заштитнички настроени кон своите младенчиња и се поагресивни (опасност од напади) 8. 7. При потреба од репродукција кучињата со сопственик бегаат од дома 9. 8. Несаканите легла на кучињата со сопственик повторно завршуваат на улица 10. 9. Не може да се контролираат ни наталитетот ни здравствениот статус кај кучињата, повторно се вртиме во круг при што се доаѓа до огромни финансискизагуби! |

**Се заклучува:**

* Методата залови - стерилизирај – вакцинирај - врати е хумана, ефикасна, економски исплатлива со еднократни и разумни трошоци, и ја гарантира безбедноста на граѓаните.
* Методата залови – стационирај – вакцинирај - смести во прифатилиште, е економски исклучително неисплатлива (поточно погубна за буџетот на ЕЛС), опасна од аспект на појава на заразни болести (заеднички за луѓето и животните), не го надминува проблемот со прекубројноста на бездомни кучиња .
* Методата Залови – стерилизирај - смести во прифатилиште - еутаназирај по одреден временски период, е нехумана, неефикасна, економски целосно неисплатлива (трошоци за престој, третман, вработени лица и на крај убивање на кучињата), го продлабочува проблемот и никогаш не може да го надмине проблемот со прекубројноста на бездомните кучиња.

**Целта на институциите и здруженијата за заштита на животни е иста – тоа е да се намали бројката бездомни животни на минимум и гарантира заштитата на граѓаните и животните**

Неопходно е конечно да се разбере дека доколку се остави законска можност за приклонување кон еутаназија, локалните власти одлучат и понатаму да ги убиваат бездомните животни, ќе постигнат само преживеаните примероци да се размножуваат побрзо и повторно бројот на бездомни животни ќе го достигне максималниот број за конкретната област. **Поточно еутаназирајќи едни животни, само за миг се прикрива симптомот, а на секоја испразнета локација повторно доаѓа нов наплив на кучиња (репродуктивно способни, невакцинирани, недоверливи и потенцијално раздразливи) а при миграциите значително се зголемува ризикот од болести.[[2]](#footnote-3) Кучињата стануваат недоверливи кон човекот и се зголемува бројот на оние што ќе бидат тешки за заловување. Сега бројот на такви единки, кои се плашливи и недозволуваат да им се пријде, е незначителен.**

Примена на други методи освен методата залови –стерилизирај –вакцинирај –врати никако не е заштеда туку е метода погубна и за буџетот на ЕЛС, и де факто претставува нерационално и неодговорно располагање со и така ограничените средствата на општините.

Така на пример доколку одредени кучиња се сместуваат во прифатилиште, третираат, хранат и чуваат одреден период за да на крај повторно се усмртат, освен што е нехумано, се предизвикуваат и **сериозни економски штети на буџетот на ЕЛС,** поради залудно фрлените пари. Посочуваме дека севкупните трошоци за згрижување, престој ( и тоа само од една седмица[[3]](#footnote-4)) и еутаназија на тоа куче се поголеми од трошокот предвиден со програмата Залови – стерилизирај –вакцинирај – врати на едно куче.

Не изненадува фактот дека таму каде што еутаназијата како пристап наоѓал и сè уште наоѓа примена (како што е случајот во Македонија) многу од јавните пари циклично залудно се трошат[[4]](#footnote-5), ефектите изостануваат (секогаш и без исклучок), проблемите се продлабочуваат, а се развива насилно и сурово однесување кон животните од страна на локалното население. И згора на тоа, властите кои одбираат да го решаваат проблемот само со насилни методи спрема други послаби видови од себе, покажуваат едно основно непознавање на проблемот кој се обидуваат да го решат и поради тоа уживаат негативен углед, како во својата заедница, така и во странство, соочувајќи се на крај со својот тотален неуспех да го решат овој проблем.

Од горенаведените причини Светската здравствена организација, како и најважните и сериозни НВО-и тврдат дека стерилизација е единствен валиден и ефикасен начин да се управува со бројот на бездомни кучиња и мачки. Дословната примена на овој метод овозможува примена на практики за контрола на популацијата на бездомни животни со кои се почитуваат благосостојбата на животните, обезбедува здравје на населението и **мал буџет за трајно решавање на проблемот**. **Трошоците се разумни, еднократни, а придобивките огромни.**

**Референтни извори и литература:**

* World Health Organization <http://www.who.int/en/>
* European Convention for the protection of pet animals <http://conventions.coe.int/treaty/ita/Treaties/Html/125.htm>
* *Humane dog population management guidance,* International Companion Animals Management Coalition – ICAM,.
* Animal Control Management: *A Guide for Local Governments*, International City/County Management Association.
* *Expert Committee on Rabies 8th Report*, Technical Report Series; 824, WHO, 1992.
* *Pet Overpopulation: The effectiveness of Municipal Spay & Neuter Programs*, Puckett, Т., MPA.
* *Who Needs Low-Cost Neutering*, Animal people, June, 1994. New Hampshire Federation of Humane Societies, 2001.
* Rochette, F., *Dog Parasites and Their Control*, Janssen Animal Health, B.V.B.A. *Progress in control of hydatidosis using vaccination—a review of formulation and delivery of the vaccine and recommendations for practical use in control programmes,* 1999.
* Posage, J.M., Bartlett P.C., Thomas D.K., *Determining factors for successful adoption of dogs from an animal shelter,* I Am Vet Med Assoc., 1998; 213:478-82.
* Selby L.A., Rhoades J.D., Hewett J.E., Irvin J.A., *A survey of attitudes toward responsible pet ownership*, Public Health Rep. 1979; 94:380-6.
* *Стратегија решавања проблема невласничких паса и мачака на подручју града Београда.*
* *A Guidebook to Mobile Spay/Neuter Clinics*, North Shore Animal League America.
* Centar za razvoj ekološke svesti, „Izvor“; *Studija o rešavanju problema komunalne zoohigijene, trajna kontrola prekobrojnosti pasa i mačaka.*
* <http://www.normattiva.it/uri-res/N2Ls?urn:nir:stato:legge:1991;281>

1. Со цел да решавање на проблемот со прекубројноста на бездомните кучиња се спроведува методата залови –стерилизирај-вакцинирај/обележи-врати; но се прецизира дека (цитираме извадоци)„ Заловените бездомни животни, или животните сместени во објекти/ прифатилишта (член 4) не смеат да бидат убиени; Заловените животни никако не смеат да подложат на експерименти; можат да бидат усмртени само доколку се неизлечиво болни и опасни (многу агресивни). <http://www.normattiva.it/uri-res/N2Ls?urn:nir:stato:legge:1991;281>

   [↑](#footnote-ref-2)
2. „ДОКОЛКУ ЖИВОТНИТЕ ТРЕБА ДА СЕ ЗАЛОВУВААТ, ТОА ТРЕБА ДА СЕ ПРАКТИКУВА ПОРАДИ ВАКЦИНАЦИЈА ПРОТИВ БЕСНИЛО И СТЕРИЛИЗАЦИЈА, НО НЕ И ПОРАДИ НИВНО ТРАЈНО УКЛОНУВАЊЕ ОД ЖИВОТНИОТ ПРОСТОР. ПРОГРАМИТЕ НА ЗАЛОВУВАЊЕ И УБИВАЊЕ НА КУЧИЊАТА ВО ГОЛЕМА МЕРКА СЕ НЕЕФИКАСНИ (**СВЕТСКА ЗДРАВСТВЕНА ОРГАНИЗАЦИЈА, WHO, 1992 година**)“

   Во пракса УКЛОНУВАЊЕТО НА ПОЕДИНИ ЕДИНКИ ОД ТАА ПОПУЛАЦИЈА МОЖЕ ДА ДОВЕДЕ САМО ДО ПРИВРЕМЕНО ЗГОЛЕМУВАЊЕ НА ГУСТИНАТА НА ПОПУЛАЦИЈАТА, ПР. УКЛОНУВАЊЕТО НА СТАРИ ЖИВОТНИ ОСТАВА ХРАНА И ПРОСТОР ЗА ДВА ПАТИ ПОГОЛЕМА БРОЈКА МЛАДИ ЖИВОТНИ. [↑](#footnote-ref-3)
3. Воедно подолготрајно задржување на кучињата во прифатилиштата создава услови за зарази и епидемии. [↑](#footnote-ref-4)
4. Граѓаните кои плаќаат даноци не се согласни да плаќаат убивање; анкети како показатели на јавно мислење [↑](#footnote-ref-5)